CELEX: 32016R2345
Language: hr
Date: 2016-12-14 00:00:00
Title: Provedbena uredba Komisije (EU) 2016/2345 оd 14. prosinca 2016. o izmjeni Uredbe (EZ) br. 262/2009 i Provedbene uredbe (EU) br. 1079/2012 u pogledu upućivanja na odredbe ICAO-a (Tekst značajan za EGP )

21.12.2016   
            
            
               HR
            
            
               Službeni list Europske unije
            
            
               L 348/11
            
         PROVEDBENA UREDBA KOMISIJE (EU) 2016/2345
   оd 14. prosinca 2016.
   o izmjeni Uredbe (EZ) br. 262/2009 i Provedbene uredbe (EU) br. 1079/2012 u pogledu upućivanja na odredbe ICAO-a
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 552/2004 Europskog parlamenta i Vijeća od 10. ožujka 2004. o interoperabilnosti Europske mreže za upravljanje zračnim prometom (1), a posebno njezin članak 3. stavak 5.,
   nakon savjetovanja s Odborom za jedinstveno nebo,
   budući da:
   
               (1)
            
            
               Prilog I. Uredbi Komisije (EZ) br. 262/2009 (2) odnosi se na različite odredbe utvrđene u svescima III. i IV. Priloga 10. Čikaškoj konvenciji, konkretno na prvo izdanje sveska III. kojim se uključuje izmjena br. 79 te treće izdanje sveska IV. kojim se uključuje izmjena br. 77. Od donošenja Uredbe (EZ) br. 262/2009 ICAO je donio niz izmjena odredaba Priloga 10. Čikaškoj konvenciji, od kojih je najnovija ona kojom je uključena izmjena br. 90 u drugo izdanje sveska III. te izmjena br. 89 u peto izdanje sveska IV. Stoga bi u Uredbi (EZ) br. 262/2009 trebalo ažurirati upućivanja na Prilog 10. Čikaškoj konvenciji kako bi se državama članicama omogućilo ispunjavanje međunarodnih pravnih obveza i osiguravanje dosljednosti s ICAO-ovim međunarodnim regulatornim okvirom.
            
         
               (2)
            
            
               Prilog II. Provedbenoj uredbi Komisije (EU) br. 1079/2012 (3) odnosi se na različite odredbe utvrđene u svesku III. Priloga 10. Čikaškoj konvenciji, konkretno na drugo izdanje sveska III. kojim se uključuje izmjena br. 85. Od donošenja Uredbe (EU) br. 1079/2012 ICAO je donio niz izmjena odredaba Priloga 10. Čikaškoj konvenciji, od kojih je najnovija ona kojom je uključena izmjena br. 90 u drugo izdanje sveska III. Osim toga, u Prilogu II. Provedbenoj uredbi (EU) br. 1079/2012 upućuje se i na odredbe ICAO PANS-ATM (dokument 4444), konkretno na njihovo 15. izdanje iz 2007. kojim se uključuje izmjena br. 2. Od donošenja Provedbene uredbe (EU) br. 1079/2012 ICAO je donio niz izmjena odredaba dokumenta 4444 od kojih je najnovija ona kojom je uvedena izmjena br. 6. Stoga bi u Provedbenoj uredbi (EU) br. 1079/2012 trebalo ažurirati upućivanja na Prilog 10. Čikaškoj konvenciji i dokument 4444 kako bi se državama članicama omogućilo ispunjavanje međunarodnih pravnih obveza i osiguravanje dosljednosti s ICAO-ovim međunarodnim regulatornim okvirom.
            
         
               (3)
            
            
               Stoga je Uredbu (EZ) br. 262/2009 i Provedbenu uredbu (EU) br. 1079/2012 potrebno na odgovarajući način izmijeniti,
            
         DONIJELA JE OVU UREDBU:
   Članak 1.
   Tekst Priloga I. Uredbi (EZ) br. 262/2009 zamjenjuje se sljedećim:
   
      
         „Odredbe Međunarodne organizacije civilnog zrakoplovstva iz članka 3. stavka 1. i točke 2. Priloga III.
      
      
               
                  1.
               
               
                  Poglavlje 3. ‚Nadzorni radarski sustavi’, odjeljak 3.1.2.5.2.1.2. ‚IC: upitni kod’ ICAO-vog Priloga 10. ‚Zrakoplovne telekomunikacije’, svezak IV. ‚Nadzorni sustavi i sustavi za izbjegavanje sudara’ (peto izdanje, srpanj 2014., koje uključuje izmjenu 89).
               
            
               
                  2.
               
               
                  Poglavlje 5. ‚SSR Mode S podatkovna veza zrak-zemlja’, odjeljak 5.2.9. ‚Izvješće za mogućnosti podatkovne veze’ ICAO-vog Priloga 10. ‚Zrakoplovne telekomunikacije’, svezak III. ‚Komunikacijski sustavi’ (drugo izdanje, srpanj 2007., koje uključuje izmjenu 90).”.
               
            
   Članak 2.
   Tekst Priloga II. Provedbenoj uredbi (EU) br. 1079/2012 zamjenjuje se sljedećim:
   
      
         „Odredbe ICAO-a iz članaka 4. i 8.
      
      
               
                  1.
               
               
                  Poglavlje 2. ‚Mobilna zrakoplovna usluga’, odjeljak 2.1. ‚Karakteristike VHF sustava za komunikaciju zrak-zemlja’ i odjeljak 2.2. ‚Karakteristike sustava zemaljskih uređaja’ Priloga 10. Čikaškoj konvenciji, sveska III. dijela 2. (drugo izdanje – srpanj 2007., koje uključuje izmjenu br. 90).
               
            
               
                  2.
               
               
                  Poglavlje 2. ‚Mobilna zrakoplovna usluga’, odjeljak 2.1. ‚Karakteristike VHF sustava za komunikaciju zrak-zemlja’, odjeljak 2.3.1. ‚Funkcija odašiljanja’ i odjeljak 2.3.2. ‚Funkcija prijema’, osim pododjeljka 2.3.2.8. ‚VDL – Otpornost na smetnje’ Priloga 10. Čikaškoj konvenciji, sveska III. dijela 2. (drugo izdanje – srpanj 2007., koje uključuje izmjenu br. 90).
               
            
               
                  3.
               
               
                  Odjeljak 12.3.1.5. ‚Razmak između kanala od 8,33 kHz’ iz dokumenta 4444 ICAO PANS-ATM (15. izdanje – 2007., koje uključuje Izmjenu br. 6).”.
               
            
   Članak 3.
   Ova Uredba stupa na snagu na dan objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 14. prosinca 2016.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 96, 31.3.2004., str. 26.
   
   
      (2)  Uredba Komisije (EZ) br. 262/2009 o utvrđivanju zahtjeva u vezi s usklađenom dodjelom i uporabom Mode S upitnih kodova za jedinstveno europsko nebo (SL L 84, 31.3.2009., str. 20.).
   
      (3)  Provedbena uredba Komisije (EU) br. 1079/2012 od 16. studenoga 2012. o utvrđivanju zahtjeva za razmak između govornih kanala za jedinstveno europsko nebo (SL L 320, 17.11.2012., str. 14.).